प्रफुल र रसिला मेयर कपको सेमिफाइनलमा 
आर्मीका प्रफुल महर्जन र रसिला महर्जन दोस्रो ललितपुर मेयर कप राष्ट्रिय ब्याडमिन्टन प्रतियोगिताको सेमिफाइनल पुगेका छन् ।
सेमिफाइनलको पुरुष एकलमा प्रफुलले एपीएफका देवराज रानालाई २१–७, २१–६ ले र रसिलाले एपीएफकी सुनयना मुखियालाई २१–१२, २१–१० ले हराए ।
काठमाडौँ — आर्मीका प्रफुल महर्जन र रसिला महर्जन दोस्रो ललितपुर मेयर कप राष्ट्रिय ब्याडमिन्टन प्रतियोगिताको सेमिफाइनल पुगेका छन् ।सेमिफाइनलको पुरुष एकलमा प्रफुलले एपीएफका देवराज रानालाई २१–७, २१–६ ले र रसिलाले एपीएफकी सुनयना मुखियालाई २१–१२, २१–१० ले हराए ।अब प्रफुलले फाइनल पुग्नका लागि पुलिसका विष्णु कटुवालको सामना गर्ने छन् । विष्णुले सेनाका अभय महरालाई २१–११, २१–१५ ले पराजित गर्दै सेमिफाइनलमा प्रफुलसँगको भेट पक्का गरेका हुन् ।रसिलाले फाइनल पुग्नका लागि आर्मीकी रिहाना शेरचनसँग प्रतिस्पर्धा गर्नेछिन् । रिहानाले पोखरा ब्याडमिन्टन क्लबकी आयुष्मा नेपाललाई २१–१०, २१–१३ ले हराइन् ।अर्को प्रतिस्पर्धामा पुलिसका जीवन आचार्यले आर्मीकी रोशन साउदलाई २१–७, २१–१६ ले पराजित गर्दै सेमिफाइनलमा प्रिन्ससँगको भेट पक्का गरे । एपीएफका प्रिन्सले आर्मीका डेभिड थापा मगरलाई २१–१४, २१–१० ले पराजित गर्दै सेमिफाइनल पुगेका हुन् ।महिला एकलतर्फ आर्मीकी अनुमाया राईले एपीएफकी रिना तामाङलाई २१–८, २१–६ ले पराजित गर्दै सेमिफाइनलमा पक्का गरेकी छन् । पुलिसकी नीता लम्सालले कस्तुरी कलेजकी सीमा राजवंशीलाई २१–१२, २१–१४ ले हराइन् ।यू–१७ पुरुष एकलतर्फ आर्मीका सुप्रिम पन्त, कविर केसी र अभय महरा तथा गुल्मीका जेनिश शेरचन सेमिफाइनलमा पुगेका छन् । सुप्रिमले नेपालगन्जका राजेश बीसीलाई २१–१८, २१–१२, कविरले एपीएफका अरुण अधिकारीलाई २१–१७, २१–८, अभयले आर्मीकै सुविन श्रेष्ठ (बी) लाई २१–१४, २२–२० ले तथा जेनिशले आर्मीका सुविन श्रेष्ठ (ए) लाई २१–१७, २१–१० ले पराजित गरे ।पुरुष ४५ वर्षमाथि युगलमा कास्कीका राजेश गुरुङ र शम्भु श्रेष्ठ, चन्द्रागिरिका हरि खत्री र राजकुमार पोखरेल, पर्फेक्ट फिटनेस क्लबका सञ्जय कपाली र अनिल थाम्सुहाङ र कास्कीका डोलराज आले र कुश्माका प्रेम गुरुङको जोडी सेमिफाइनल पुगेका छन् । 